السلام عليكم ورحمة الله وبركاته. اهلا بحضراتكم في المقطع رقم بسم الله المقطع رقم متين ستة وستين من مقاطع حظر التجول والمقطع رقم خمسة من مقاطع تدبر سورة الانبياء اهلا بحضراتكم على اليوتيوب وعلى الفيسبوك وعلى الانستجرام. ما زالت سورة الانبياء بتعرض علينا طرق
المتعددة وترد عليها اقرا معي كده الاية واحد وعشرين اعوذ بالله السميع العليم من الشيطان الرجيم. يا جماعة الجداد اللي معنا يا جماعة لازم تكون فاتح المصحف او فاتح القرآن من تطبيق من تطبيقات الموبايل
وخشي لي على سورة الانبياء لو سمحت اه الاية واحد وعشرين ام اتخذوا الهة من الارض هم ينشرون يعني اتخذوا الهة من الارض. بيعملوا ايه؟ هيعرفوا الالهة اللي هم عاملينها من الحجارة ومن والاصنام دي هيعرفوا ان هم ينشروا هيعرفوا ان هم يعيدوا
الناس الى الحياة او يبعثوا الاموات بعد الموت اقرا بقى معي اتنين وعشرين لو كان فيهما الهة الا الله لفسدتا. السماوات والارض يفسدوا. فسبحان الله رب العرش عما يصفون فزي ما احنا شايفين كده احنا دلوقتي الصورة عمالة بتعرض لنا شبهات الكفار وطرق الشرك بتاعتهم وادعائهم بوجود
الهة التانية غير الله وبترد عليهم. نبدأ بقى النهاردة التدبر من الاية ستة وعشرين في نوع اخر بقى من الشركة. النوع المنتشر جدا وانتم عارفين وقالوا اتخذ الرحمن ولدا سبحانه بل عباد مكرمون
بعض القبائل العربية عبدوا الملائكة. واعتبروهم بنات الله. تقول لي لأ هم قالوا الاية بتقول وقالوا اتخذ الرحمن ولدا. يبقى اكيد يقصدوا المسيحيين؟ لأ مش لازم الولد بيبقى ذكر او انثى
يعني اقول مسلا جاءني ولدان. رزقني الله بولدين ابن وبنت تمام فالولد يمشي مع يمشي مع الذكر ومع الانثى. وقالوا اتخذ الرحمن ولدا. يعني قال له ربنا عنده عيال عموما
لذلك صحيح ان هي نزلت في قبيلة خزاعة اللي كانوا بيعتبروا الملائكة بنات الله لكنها تنطبق على كل من جعل لله ولد. بما فيهم الايه؟ النصارى او المسيحيين كمل الاية
بل عباد مكرمون كل اللي هم بيعبدوهم دول سواء الملائكة او السيد المسيح او اللي بيعبد بوزة هؤلاء خلق الله وبالتالي هم عباد الله الملائكة اعلى المخلوقات درجة ويعني اخلى اعلى درجة في المخلوقات وهم عباد الله بل عباد مكرمون
المسيح ايضا عليه الصلاة والسلام عبد الله عبد لله. محمد عليه الصلاة والسلام عبد لله. كل هؤلاء عباد مكرمون يعني درجتهم رفيعة عند الله. لكنهم عباد الله في النهاية اقرا سبعة وعشرين
لا يسبقونه بالقول وهم بامره يعملون ما يقولوش الا اللي بيوحى اليهم الملائكة لم تبلغ الرسل الا الوحي ما فيش ملاك الف. سيدنا جبريل ما كانش بيألف والرسل لم تبلغ الوحي للناس الا بالزبط زي ما سمعوه. يعني ربنا يقول للرسول عليه الصلاة والسلام قل هو الله
الله احد فما يقولناش الله واحد يقول لنا قل هو الله احد. حتى كلمة حتى الامر قل ييجي يبلغه زي ما هو لا يسبقونه بالقول ما يقولوش غير اللي ربنا بيقوله
في سورة النجم ربنا بيقول عن النبي صلى الله عليه وسلم وما ينطق عن الهوى ان هو الا وحي يوحى ده الرسول عليه الصلاة والسلام طب والسيد المسيح في سورة المائدة السيد المسيح عليه الصلاة والسلام قال ما قلت لهم الا ما امرتني به. حتى الانجيل اللي بينا ايدين المسيحيين النهاردة
في برضو اية كده بس انا مش فاكرها آآ انا لا اقول الا ما اسمع انا ما بقولش الا اللي بيجي لي. اللي بيوصلني هو اللي بقوله لكم كمل بقى الاية آآ سبعة وعشرين لا يسبقونه بالقول وهم بامره يعملون
كل اللي انتم بتعبدوهم دول كان ملائكة ولا السيد المسيح يمتث يمتثلون لامر الله. ما بيعملوش حاجة الا اللي ربنا امر بها لما امر ربنا يستر يشتغلوا وهم بامره يعملون
لما يصدر اوامر ينفزوا اوامره بمنتهى الطاعة وبمنتهى الامتثال وبمنتهى الخضوع. رايحين تعبدوهم ازاي اله يبقى خاضع؟ ازاي اله يبقى مطيع؟ ازاي اله يصلي اقرا تمانية وعشرين يعلم ما بين ايديهم وما خلفهم ولا يشفعون الا لمن ارتضى. وهم من خشيته
يعلم ما بين ايديهم وما خلفهم. الله يعلمهم ويعلم حتى ما يحيط بهم يعلم ما بين ايديهم يعني اللي قدامهم وما خلفهم اللي وراهم. عارفهم وعارف اللي حتى حواليهم ايه. ولا يشفعون الا لمن
ايه قيمة دي بقى ؟ في سورة يونس احنا تدبرنا اية بتقول ان الكفار عبدوا الهة اخرى بحجة انهم هيشفعوا لهم عند ربنا واللي عبدوا الملائكة ايضا عبدوهم عشان هم قريبين من الله فيشفعوا لهم عند الله. في سورة آآ يونس تدبرنا ويعبدون من دون الله ما
لا يضرهم ولا ينفعهم. ويقولون هؤلاء شفعاؤنا عند الله فالاية تمانية وعشرين دي بترد عليها بتقول ولا يشفعون الا لمن ارتضى فربنا لو لم يرتضي انهم يشفعوا لكم لانكم كفرتم ولانكم اشركتم به
مش هينفعكم بحاجة انكم عبدتوها اللي انتم فاكرينهم شفعائكم دول اول حاجة لا يسبقونه بالقول. يعني ما بيقولوش غير اللي ربنا بيقوله وهم بامره يعملون. تاني حاجة يعني اي حاجة بيعملوها باوامره
وحتى الشفاعة اللي انتم عبدتوهم عشانها ولا يشفعون الا لمن ارتضى. عبدتوهم ليه عملتم كده ليه؟ اشركت بالله ليه تمام؟ طيب كمل الاية تمانية وعشرين بقى وهم من خشيته مشفقون. بل انهم كمان مشفقين على نفسهم هم
امة من خشية ربنا المشفق يعني انسان قاعد في حالة حذر يعني هم حذرون من عقاب الله من شدة الخشية طيب دول ملائكة. يعني مش بيخطئوا ومش هيتحاسبوا اصلا عندهم رهبة لهذه الدرجة ليه
بسبب معرفتهم بالله وبعظمة الله وبقوة الله وبقدرة الله. فبقى فيه هيبة بقى فيه رهبة من الله حتى لو هم ما بيتحاسبوش حتى لو هم ما بيغلطوش حتى لو هم من خارج اصلا منزومة السواب والعقاب
لكنهم من معرفتهم بالله يرهبون الله له رهبة انما يخشى الله من عباده العلماء. كل ما الانسان ازداد علم بالله كل ما ازداد خشية من الله كزلك الرسل والانبياء اللي هم نفسهم يعلمون انهم اطهر البشر
ومع زلك يخشون الله وهم من خشيته مشفقون مم مش وارد ابدا ابدا ان اي حد منهم لا الملائكة ولا الرسل يدعي ان هو اله. ابدا. اقرأ بقى تسعة وعشرين اقرا تسعة
معي؟ ومن يقل منهم اني اله من دونه فذلك نجزيه جهنم كذلك نجزي الظالمين. لو حد منهم ادعى الالوهية على سبيل الافتراض بس هو ما حدش فيهم ادعى الالوهية طبعا
جزاؤه هو جهنم وهذا جزاء الظالمين لانه ظلم نفسه في المقام الاول اللي يدعي الالوهية او يدعي النبوة او يكذب بالوحي او يكفر بالله باي طريقة فهو في الحقيقة بيزلم نفسه هو
لان كل نفس مننا ربنا الهمها جواها كده في داخلها الفجور والتقوى. سورة ظن الشمس ونفس وما سواها. فالهمها فجورها وتقواها. كل واحد فينا جواه فجور وجوه تقوى واجب الانسان ايه نحو نفسه بقى
يزكيها ويطهرها علشان يفلح. قد افلح من زكاها. اللي يزكي نفسه. اللي يطهر نفسه قام بواجبه نحو نفسه كده نفسه هتفلح انما اللي يدنس نفسه. فهو في الحقيقة بيظلم نفسه لانه بيوردها المهالك. يوردها الى النار. وقد خاب من دسها
عشان كده دايما تلاقي الكفر بيسمى ظلم. وفي سورة البقرة والكافرون هم الظالمون تمام؟ طيب. اقرأ معي تسعة وعشرين ثاني بقى. ومن يقل منهم اني اله من دونه فذلك نجزيه جهنم كذلك
كنجزي الظالمين. يعني اي حد كائنا من كان يقول انه اله فجزاؤه هو جهنم وما فيش حد فيهم قال الا ده. لا الملائكة قالت كده ولا السيد المسيح قال كده. طيب
في اخر سورة المائدة ربنا بيسأل سيدنا عيسى يوم القيامة واذ قال الله يا عيسى ابن مريم اانت قلت للناس اتخذوني وامي الهين من دون الله ربنا يوم القيامة هيسأل سيدنا عيسى قدام الناس
انت يا عيسى يا ابن مريم قلت لهم يعملوا كده ؟ قلت لهم يتخدوك انت وامك الهة من دون الله ربنا عارف ان هو ما قالش لكن الله يريد اللي يسمع الناس يريد ان النصارى تسمع بودانها سيدنا عيسى وهو بيقول انا ما قلتش كده
قال سبحانك ما يكون لي ان اقول ما ليس لي بحق ان كنت قلته فقد علمته انت يا ربي فقد علمت تعلم ما في نفسي ولا اعلم ما في نفسك. انك انت علام الغيوب. يعني سبحانك يا ربي انا لا يمكن اقول
حاجة مش من حقي اقولها. وكل كلمة انا قلتها انت تعلمها يا ربي بل وتعلم ما في نفسي. يعني تعلم اللي قلته وتعلم اللي ما قلتوش خلي بالك ما قلت لهم الا ما امرتني به. انا ما قلتش غير اللي انت امرتني به
ان اعبدوا الله ربي وربكم وكنت عليهم شهيدا ما دمت فيهم فلما توفيتني كنت انت الرقيب عليهم وانت على كل شيء شهيد يعني انا ما قلتش غير اللي انت امرتني به. اعبدوا الله ربي وربكم
وكنت كنت يعني انا. مش اما يقول وكنت كنت انا. كنت كنت انت. خلاص؟ وكنت انا شاهد علي عليهم شهيد يعني شاهد شايف بيعملوا ايه طول ما انا في وسطهم. لكن لما توفيتني يعني لما رفعتني التوفي يعني الاخذ بالكامل. لما ربنا اخز سيدنا
عيسى ورفعه لما رفعتني اصبحت انت يا رب الشاهد عليهم. انا ما اعرفش عملوا ايه من بعدي. سيدنا عيسى ما يعرفش الغيبة ازا سيدنا عيسى يبرئ نفسه مما فعله النصارى به
ومسألة تأليهه بعد ما رفع حتى يعني فيه كان كاتب يهودي اسمه ايه ؟ ها يا اما كوبي. عامل آآ كتاب اسمه يعني صانع الخرافة. بيتكلم عن بولس اللي صنع خرافة
آآ حول شخصية كاريزماتيك محبوبة اللي هي شخص السيد المسيح. قال ان السيد المسيح يوم القيامة سيفاجأ باللي حصل. هو ما عندوش اي علم باللي بيحصل ده دلوقتي بقى له الفين سنة
انهم قلهوه واعتبروه ابن الله وبيعبدوه طيب اقرأ بقى معي الاية تلاتين اقرا معي الاية تلاتين اولم يرى الذين كفروا ان السماوات والارض كانتا رتقا ففتقناهما وجعلنا من كل شيء حي
افلا يؤمنون هذه الاية اشتهرت جدا بانها اشارة لنظرية الانفجار العظيم اللي حصل من اربعتاشر مليار سنة ونشأ عنه الكون بس علشان نفهمها عاوزكم تنسوا ان الارض هي كوكب الارض. ودي غلطة كبيرة جدا بيعملها ناس كتير. كلمة الارض يبقى كوكب الارض. غلطة كبيرة جدا
الارض هي كل ارض انا دلوقتي واقف على الارض وانا في الدور السادس بس انا في الارض. على الارض كل كوكب ارض. المريخ ما هو فيه ارض الكواكب خارج المجموعة الشمسية عبارة عن ارض. وبالتالي لو قبل الانفجار العظيم
كانت الاجرام السماوية كواكب ونجوم وغازات كلها ملتحمة ببعضها. رتقا يعني متخيطة في بعض الماء يعني يعني ملتحمة في بعضها ففتقناهما السماوات والارض فتفتقوا من بعض وتكون الكون وطلع بقى كواكب ونجوم
بالتأكيد ده هيكون معه صوت انفجار عشان كده بيسموه الانفجار العظيم اي فتق اصلا بيحصل معه صوت انفجار. ده لو بنطلونك اتفتق بنسمع صوته بالتالي جماعة الاعجاز العلمي اللي بيشوفوا ان الاية دي بتشير للانفجار العظيم هم وده
جدا وارد لان لفظ الاية يتحمل هذا المعنى. هم بيحبوا قوي الاية دي عشان خاطر فيها اشارة يعني. وانا ما عنديش مشكلة في كده يعني. وانا عن نفسي باقول ده يعني احيانا وفي التعريف بالاسلام وكده ان في اية تشير الى الانفجار العظيم. لكن هناك
تفسير كلاسيكي للاية دية حلو برضو محتاجين نفهمه وفي ادلة عليه. وما يمنعش ان لفظ الاية يتحمل المعنيين ما دام مش معنيين مختلفين يعني ما دام مش معنيين متضاربين مختلفين طبعا لكن مش متدربين. اسمعوا بقى المعنى الاخر. الكلاسيكي الحلو بقى
رتقا يعني مقفول متخيط رتقا ماشي فستقناهما يعني اتفتحوا. السما اتفتحت والارض اتفتحت. مش مش ما هماش في بعض السماء رتقا مقفولة والارض رتقا مقفولة السماء لما تكون رتق كناية عن عدم المطر. ما بتنزلش حاجة
لما تفتق كناية عن فتح السماء ونزول المطر في سورة القمر ففتحنا ابواب السماء بماء منهمر هو فيه ابواب في السما بتتفتح فالميه بتنزل ؟ لأ. دي كناية. دي كلها تعبيرات مجازية جميلة. امثلة بتجمل المعنى
ازا الارض كمان نفس الكلام لما تبقى رتقا مش هتنبت لما تفتق كناية عن الانبات يخرج منها حاجاتها. اللي يؤيد التفسير ده ايه بقى اقرا الاية تاني معي. اولم يرى الذين كفروا ان السماوات
والارض كانتا رتقا لا دي بتمطر ولا دي بتنبت ففتقناهما يبقى دي مطرت ودي طلعت نبات. كمل الاية. وجعلنا من الماء كل شيء حي. وجعلنا من الماء اللي نازل من السما. لما اتفتقت وبقت
تمطر. كل شيء حي خارج من الارض لما اتفتأت وبقت تنبت. افلا يؤمنون! هو الكفار مش شايفين رحمة ربنا كل ده يعني الكفار ما بيفكروش لو ربنا منع السما انها تمطر ومنع الارض انها تنبت. حياتهم هتبقى عاملة ازاي
طريقة جميلة جدا الحقيقة في الكلام عن نعمة الماء ومصدره العلوي من السماء وتأثيره في الارض من اسفل وفي ان ربنا جعله سبب الحياة. اولم يرى الذين كفروا اولم يرى مش معناها هم ما شافوش بعينهم حاجة حصلت قدام عينيهم لأ
اولم يرى معناها هم مش شايفين انا اقدر اعمل ايه. يعني ما حطوش في اعتبارهم ده يعني في سورة ابراهيم احنا اخدنا الاية اللي بتقول المتر ان الله خلق السماوات والارض بالحق
هو ما حدش شاف ربنا وهو بيخلق السماوات والارض بالحق فالرؤية مش مقصود بها الرؤية بالعين. الرؤية مقصود بها الاخذ في الاعتبار. المتر ان الله خلق السماوات والارض بالحق ما حطتش في اعتبار
بارك ان ربنا خلق السماوات والارض بالحق بمعنى الم يرى اولم يروا نرجع للاية تلاتين في سورة الانبياء. اولم يرى الذين كفروا ما خدوش في اعتبارهم الكفار دول. ان السماوات والارض كانتا رتقا يعني ممكن
يبقوا مقفولين لا السماء بتمطر ولا الارض بتنبت. ففتقناهما ربنا اللي نزل مية من السما وطلع نبات من الارض تمام مين بقى اللي بيقول افلا يؤمنون افلا يؤمنون مين اللي بيقول افلا يؤمنون؟ الله سبحانه وتعالى
فيها نبرة يا خسارة بعد كل ده مش بيؤمنوا يعني فيها نبرد ان الله سبحانه وتعالى لا يريد ان يعذب احد ويريد ان الناس كلها تؤمن وبيغضب ربنا ان الناس
تكفر لان ربنا لا يريد ان يعذب احد فبيقول بعد كل ده مش بيؤمنوا افلا يؤمنون ثم القرآن استمر في ذكر ايات قدرة الله ورحمة الله بنا بعد ما ذكر رحمة ربنا في الماء اللي هو مصدر الحياة. فذكر نعمة هنا بقى في الاية اللي جاية
هيذكر نعمة الحفظ من الاخطار. فاول حاجة ذكر لنا نعمة الماء اللي نازل من من السماء وبيطلع نبات من الارض. وهيزكرنا دلوقتي نعمة الحفظ من الاخطار اقرا معي الاية واحد وتلاتين
وجعلنا في الارض رواسيا ان تميد بهم واجعلنا فيها فجاجا سبلا لعلهم يهتدون ربنا عمل لهم في الارض الكفار دول جبال رواسي الاية فيها اعجاز بالتأكيد. فيه تشبيه الجبال بالسفن الراسية رواسي
لان الجبال على فكرة بتعوم على طبقات من المعادن الساخنة المنصهرة تحت الارض الجبل يشبه الوتد يا جماعة زي ما القرآن وصف وقال والجبال اوتادا. مسلا اعلى قمة في العالم قمة افرست
آآ قيمة ايفرست ارتفاعها تمانية كيلو فوق الارض وجزر الجبل في المنطقة دي بيصل لاربعة وستين كيلو تحت الارض يبقى في شكل وتد. الوتد لما بندقه عشان نربط فيه الحبل بتاع الخيمة. بندق الوتد بالكامل ده
داخل الارض وبنسيب بس فقط القمة بتاعة الوتد خارج الوطن خارج الارض. طيب الجبل بقى الوتد ده كله نازل وبرضه في النهاية تحت الجبل ده عاد منصهرة. فربنا وصفه بالرواسي. زي السفن الراسية. شف السفينة راسية بس هي ومعظمها تحت المية
على فكرة عشان تحفز توازنها لكن اسمها بونسي آآ آآ قانون الطفو ففي النهاية الجبل عبارة عن وكأنه سفينة راسية ايضا ده اعجاز علمي بيعملوا ايه بقى الجبال دي عاملة عملية ترسية وتثبيت للارض
كمل معي واحد وتلاتين وجعلنا في الارض رواسيا. الجبال راسية انت ميد بهم. اي ان الجبال بتثبت الارض والعلم فعلا اثبت ودي من مواقع علمية وليست اسلامية. ان الجبال بتثبت الواح القشرة الارضية
القشرة الارضية عبارة عن حاجة اسمها التيك تونيك بليتس. عبارة عن آآ الواح بتتحرك. والحركة دي هي اللي بتسبب الزلازل. الجبال بتقوم بعملية تثبيت للقشرة الارضية والا كنا كل يوم كل ساعة في زلازل مريعة مقياسها بقى عشرة ريختر
والدنيا عمالة الزلازل الموجودة دي دي بس حاجة كده بتفكرنا. بتفكرنا ان ايه ممكن الدنيا تتقلب اكتر من كده. طيب. اقرا معي تاني بقى وجعلنا في الارض رواسي ان تميد بهم. ان تميد بهم بتعطي برضه نفس الشعور للقارئ بتاع افلا يؤمنون
ان ربنا بيذكر الكفار انه بعد ما انزل لهم الماء من السماء. وجعلوا سبب في اخراج الحياة من الارض. اخرج لهم من الارض جبال تعوم على طبقات من السائل المنصهر. ومع ذلك راسية تقوم بتثبيت القشرة الارضية. كل ده
لهم هم ان تميد بهم علشان الارض لا تميل بهم. ربنا بيتكلم عن الكفار لذلك يعني ذكر لنعمة الحفظ من الاخطار الطبيعية بعد ذكر نعمة الحياة. كمل معي الاية واحد وتلاتين وجعلنا في
فيها في الارض بقى فجاجا سبلا لعلهم يهتدون وده ذكر لنعمة التيسير ان ربنا يسر للناس التنقل بانه جعل في الارض برغم ان فيه جبال بس لو الارض دي كلها عبارة عن جبال جبال جبال
ما اعرفش نتلقى جعل في الارض وديان وطرق سبلا جمع سبيل ممهدة للتنقل والسفر من مكان لمكان طب ليه ؟ لعلهم يهتدون. يهتدون ازاي ؟ يهتدون الى الاتجاهات الصحيحة اللي رايح شمال يروح شمال، واللي يروح جنوب يروح جنوب وشرق، وغرب. او يهتدون
هنا بالسفر في طلب العلم زي ما شفنا في سورة الكهف سيدنا موسى كان مستعد يمشي عشرات السنين علشان يقابل راجل واحد بس اعلم منه ويتعلم اذ قال موسى لفتاه لا ابرح حتى ابلغ مجمع البحرين وامضي
حقبا يعني عشرات السنين اقرا اتنين وتلاتين معايا وجعلنا السماء سقفا محفوظا وهم عن اياتها معرضون والحفظ بقى من تحت الارض لأ ومن فوق كمان من السما واجعلنا السماء سقفا محفوظا. الغلاف الارضي
فيه غازات بتحوش عننا اخطار كثيرة منها الطبقة اسمها طبقة الاوزون. طبقة الاوزون دي طبقة رفيعة تلاتة مللي بالظبط سمكها. يعني تقريبا سمك عملة معدنية مغلفة الارض كلها على ارتفاع خمسين كيلو فوق الارض
كورة من الاوزون رفيعة جدا التلاتة ملي دول بيحوشوا نوع من انواع الاشعة فوق البنفسجية اللي هي الالترا فيلت النوع اللي ممكن يسبب سرطان الجلد ويحرق الجلد فمن غير طبقة الاوزون دي نتحرق
والحياة قبل تكون طبقة الاوزون من تمانين مليون سنة كانت تحت الماية عشان الحياة فوق الماية مستحيلة بيحرق الايه؟ اي حاجة لو طبقة الاوزون دي بتفوت نوع من الالترا فايليت
مفيد عشان بيطلع في الجسم فيتامين دي اللي بيخلي العضم بتاعنا جامد وماسك نفسه فمن غير طبقة الاوزون نتحرق لو طبقة الاوزون زاد سمكها عن تلاتة ملي نتكسر ونتفتفت لان هيجي لنا هشاشة عظام من قلة الفيتامين دي
طيب علشان السما تحفزنا لازم هي تكون محفوزة. علشان السقف بتاع بيتك يحفزك لازم سقف بيتك نفسه يكون معمول له صيانة ومحفوظ يا اما هيخر عليك بقى ويدش عليكم. طبقة الاوزون لما بتنخرم بتسبب خلل في الطبيعة لان كمية الاشعة اللي بتدخل بتزيد
فبيحصل احماء للارض اللي هو الاحماء اللي هو وبيسبب بقى خلل في البيئة وآآ وآآ يعني آآ طوفان وتسوناميز والكلام ده كله اقرا بقى معي تاني وجعلنا السماء سقفا عشان نحفزهم. محفوظة هو نفسه السقف محفوظ عشان يحفزنا
كل دي ايات في السما. لكن مين بيفكر في هزه الايات؟ ما حدش كمل الاية. وهم عن اياتها معرضون الناس اللي بتطلب ايات حسية زي عصا موسى وناقد صالح لو فكروا شوية سيجدوا ايات اكبر منها بتدل على وجود الله وقدرته في السماوات والارض
هو كل اللي ربنا بيزكره ده ايه؟ ما دي ايات. على ايات تدل على وجود الله. تدل على عظمة الله. تدل على حكمة الله. تدل على قدرة الله. اقرا معي
وهو الذي خلق الليل والنهار والشمس والقمر كل في فلك يسبحون ثم هنا حدث التفات. بعد ما كان ربنا بنفسه بيتكلم القرآن اتكلم عن الله بضمير الغائب وهو الذي لا يغيب
قال لك وهو الذي خلق الليلة ما قالش وخلقنا الليل والنهار. لأ. وهو الذي خلق الليل والنهار والشمس والقمر بعد ما كان ربنا بيتكلم عن نفسه في الاية اتنين وتلاتين يقول وجعلنا السماء سقفا محفوظا. في الاية تلاتة وتلاتين وهو الذي خلق الليل والنهار والشمس والقمر. هذا الالتفات
ممكن يكون لتنويع الخطاب عشان السامع لا يمل وممكن ايضا يبقى للفت الانظار لخطورة خطورة وعظم الموضوع الجديد هنا في موضوع جديد. لما ربنا يقول هو الذي خلق الليل والنهار والشمس والقمر. ربنا بيتكلم عن ايه؟ بيتكلم عن
الليل والنهار تايم زمن زمان الشمس والقمر مكان وعلم الفيزيا اكتشف ان الزمان والمكان بدأوا مع بعض تقريبا فسموه الزمكان لما الاجرام السماوية خلقت وبدأت تتحرك بدأ الزمان بسبب حركة الشمس بدأ الليل والنهار على كل الكواكب. اليوم هنا اربعة وعشرين ساعة. اليوم في المريخ مش عارف كم ساعة مختلف عن وهكزا
وهو الذي خلق الليل والنهار. تايم والشمس والقمر سبيس كل في فلك يسبحون بدون سباحة الشمس والقمر ما كانش هيبقى فيه ليل ونهار بالشكل اللي احنا نعرفه ايضا الذكر ان كل جرم من الاجرام السماوية دي. سواء بقى كواكب او نجوم او كده. يجري في مسار محدد
كل في فلك يسبحون. كل كوكب كل نجم له مسار محدد اوربت. له مسار محدد بيجري فيه. مش ماشي صدفة والا الدنيا كانت اتبشبشت. كان كل حاجة خبطت في بعض. ده فيه اعجاز علمي لان من الف وربعميت سنة ما حدش كان يعرف ان الكواكب والنجوم بتدور كل واحد في
محدد به هو تمام اه خلونا نتوقف هنا النهاردة خلاص وبكرة ان شاء الله هناخد من الاية اربعة وتلاتين جزاكم الله خيرا وبارك الله فيكم. يا جماعة الناس اللي بتقفل قبل الدعاء ده هو البركة في الدعاء ده. ده السنة ان الانسان بعد العمل الصالح يدعو
عشان ربنا يتقبل منه هذا العمل الصالح. وببركة هذا العمل الصالح ربنا يتقبل منه دعاؤه اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب
فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك
لك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور
وصدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسنات وحسناتكم. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت
على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها الذي لا يحبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها على
الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل الدنيا